CELEX: 32018R1481
Language: fi
Date: 2018-10-04 00:00:00
Title: Komission asetus (EU) 2018/1481, annettu 4 päivänä lokakuuta 2018, Euroopan parlamentin ja neuvoston asetuksen (EY) N:o 1333/2008 liitteiden II ja III ja komission asetuksen (EU) N:o 231/2012 liitteen muuttamisesta oktyyligallaatin (E 311) ja dodekyyligallaatin (E 312) osalta (ETA:n kannalta merkityksellinen teksti.)

5.10.2018   
               
               
                  FI
               
               
                  Euroopan unionin virallinen lehti
               
               
                  L 251/13
               
            
         KOMISSION ASETUS (EU) 2018/1481,
         annettu 4 päivänä lokakuuta 2018,
         Euroopan parlamentin ja neuvoston asetuksen (EY) N:o 1333/2008 liitteiden II ja III ja komission asetuksen (EU) N:o 231/2012 liitteen muuttamisesta oktyyligallaatin (E 311) ja dodekyyligallaatin (E 312) osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 10 artiklan 3 kohdan ja 14 artiklan,
         sekä katsoo seuraavaa:
         
                     (1)
                  
                  
                     Asetuksen (EY) N:o 1333/2008 liitteessä II vahvistetaan unionissa elintarvikkeissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
                  
               
                     (2)
                  
                  
                     Asetuksen (EY) N:o 1333/2008 liitteessä III vahvistetaan unionissa elintarvikelisäaineissa, elintarvike-entsyymeissä, elintarvikearomeissa ja ravintoaineissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
                  
               
                     (3)
                  
                  
                     Komission asetuksessa (EU) N:o 231/2012 (2) vahvistetaan asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmät.
                  
               
                     (4)
                  
                  
                     Oktyyligallaatti (E 311) ja dodekyyligallaatti (E 312) ovat aineita, jotka on asetuksen (EY) N:o 1333/2008 liitteiden II ja III mukaisesti hyväksytty käytettäväksi antioksidantteina useissa eri elintarvikkeissa ja elintarvikearomeissa.
                  
               
                     (5)
                  
                  
                     Asetuksen (EY) N:o 1333/2008 32 artiklan 1 kohdassa säädetään, että Euroopan elintarviketurvallisuusviranomainen, jäljempänä ’elintarviketurvallisuusviranomainen’, suorittaa uuden riskinarvioinnin kaikille elintarvikelisäaineille, jotka oli jo hyväksytty unionissa ennen 20 päivää tammikuuta 2009.
                  
               
                     (6)
                  
                  
                     Tätä varten komission asetuksella (EU) N:o 257/2010 (3) säädetään elintarvikelisäaineiden uudelleenarviointiohjelmasta. Asetuksen (EU) N:o 257/2010 mukaisesti antioksidanttien uudelleenarviointi oli saatettava loppuun 31 päivään joulukuuta 2015 mennessä.
                  
               
                     (7)
                  
                  
                     Elintarviketurvallisuusviranomainen antoi 5 päivänä toukokuuta 2015 tieteellisen lausunnon dodekyyligallaatin (E 312) uudelleenarvioinnista elintarvikelisäaineena (4). Lausunnossa todettiin, ettei dodekyyligallaatista ollut saatavilla riittävästi toksikologisia tietoja. Näin ollen elintarviketurvallisuusviranomainen ei voinut vahvistaa dodekyyligallaatin turvallisuutta elintarvikelisäaineena ja totesi, että tässä ryhmässä ei pitäisi enää olla hyväksyttävää päiväsaantia (ADI) propyyligallaatille (E 310), oktyyligallaatille (E 311) eikä dodekyyligallaatille (E 312). Lausunnossa todettiin, että jotta dodekyyligallaatin turvallisuus elintarvikelisäaineena voitaisiin arvioida riittävällä tavalla, tarvitaan riittävä toksikologinen tietokanta.
                  
               
                     (8)
                  
                  
                     Elintarviketurvallisuusviranomainen antoi 1 päivänä lokakuuta 2015 tieteellisen lausunnon oktyyligallaatin (E 311) uudelleenarvioinnista elintarvikelisäaineena (5). Lausunnossa todettiin, ettei oktyyligallaatista ollut saatavilla riittävästi toksikologisia tietoja. Näin ollen elintarviketurvallisuusviranomainen ei voinut vahvistaa oktyyligallaatin turvallisuutta elintarvikelisäaineena ja totesi, että tässä ryhmässä ei pitäisi enää olla hyväksyttävää päiväsaantia (ADI) propyyligallaatille (E 310), oktyyligallaatille (E 311) eikä dodekyyligallaatille (E 312). Lausunnossa todettiin, että jotta dodekyyligallaatin turvallisuus elintarvikelisäaineena voitaisiin arvioida riittävällä tavalla, tarvitaan riittävä toksikologinen tietokanta.
                  
               
                     (9)
                  
                  
                     Komissio käynnisti 30 päivänä toukokuuta 2017 propyyligallaattia (E 310), oktyyligallaattia (E 311) ja dodekyyligallaattia (E 312) käsitteleviä tieteellisiä ja teknisiä tietoja koskevan julkisen pyynnön (6), joka kohdennettiin kyseisten aineiden uudelleenarviointia elintarvikelisäaineina koskevissa tieteellisissä lausunnoissa todettuihin tiedon tarpeisiin. Yksikään elintarvikealan toimija ei kuitenkaan sitoutunut toimittamaan pyydettyjä toksikologisia tietoja oktyyligallaatista (E 311) eikä dodekyyligallaatista (E 312). Ilman näitä tietoja elintarviketurvallisuusviranomainen ei voi saattaa valmiiksi oktyyligallaatin eikä dodekyyligallaatin turvallisuutta elintarvikelisäaineina koskevaa uudelleenarviointia eikä näin ollen pysty määrittämään, täyttävätkö kyseiset aineet edelleen asetuksen (EY) N:o 1333/2008 6 artiklan 1 kohdan mukaiset edellytykset unionissa hyväksyttyjen elintarvikelisäaineiden luetteloon sisällyttämiseksi.
                  
               
                     (10)
                  
                  
                     Tämän vuoksi on aiheellista poistaa oktyyligallaatti (E 311) ja dodekyyligallaatti (E 312) unionissa hyväksyttyjen elintarvikelisäaineiden luettelosta.
                  
               
                     (11)
                  
                  
                     Asetuksen (EY) N:o 1333/2008 10 artiklan 3 kohdan mukaan unionissa hyväksyttyjen elintarvikelisäaineiden luetteloa on muutettava Euroopan parlamentin ja neuvoston asetuksessa (EY) N:o 1331/2008 (7) tarkoitetun menettelyn mukaisesti.
                  
               
                     (12)
                  
                  
                     Asetuksen (EY) N:o 1331/2008 3 artiklan 1 kohdassa säädetään, että unionissa hyväksyttyjen elintarvikelisäaineiden luettelo voidaan saattaa ajan tasalle joko komission aloitteesta tai asiaa koskevan hakemuksen johdosta.
                  
               
                     (13)
                  
                  
                     Näin ollen asetuksen (EY) N:o 1333/2008 liitteitä II ja III ja asetuksen (EU) N:o 231/2012 liitettä olisi muutettava poistamalla oktyyligallaatti (E 311) ja dodekyyligallaatti (E 312) unionissa hyväksyttyjen elintarvikelisäaineiden luettelosta, sillä niiden sisällyttäminen luetteloon ei ole enää perusteltua asianmukaisten toksikologisten tietojen puuttumisen vuoksi.
                  
               
                     (14)
                  
                  
                     On aiheellista säätää siirtymäkaudesta, jonka aikana elintarvikkeita, jotka sisältävät oktyyligallaattia (E 311) ja/tai dodekyyligallaattia (E 312) ja jotka on laillisesti saatettu markkinoille ennen tämän asetuksen voimaantuloa, saa edelleen pitää kaupan.
                  
               
                     (15)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 1333/2008 liitteet II ja III tämän asetuksen liitteen mukaisesti.
         
         
            2 artikla
            Poistetaan asetuksen (EU) N:o 231/2012 liitteestä elintarvikelisäainetta oktyyligallaatti (E 311) ja dodekyyligallaatti (E 312) koskevat kohdat.
         
         
            3 artikla
            Oktyyligallaattia (E 311) ja/tai dodekyyligallaattia (E 312) sisältäviä elintarvikkeita, jotka on laillisesti saatettu markkinoille ennen tämän asetuksen voimaantuloa, voidaan pitää kaupan 25 päivään huhtikuuta 2019 asti.
         
         
            4 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä lokakuuta 2018.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 354, 31.12.2008, s. 16.
         
            (2)  Komission asetus (EU) N:o 231/2012, annettu 9 päivänä maaliskuuta 2012, Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta (EUVL L 83, 22.3.2012, s. 1).
         
            (3)  Komission asetus (EU) N:o 257/2010, annettu 25 päivänä maaliskuuta 2010, hyväksyttyjen elintarvikelisäaineiden uudelleenarviointiohjelman perustamisesta elintarvikelisäaineista annetun Euroopan parlamentin ja neuvoston asetuksen (EY) N:o 1333/2008 mukaisesti (EUVL L 80, 26.3.2010, s. 19).
         
            (4)  EFSA Journal 2015;13(5):4086.
         
            (5)  EFSA Journal 2015;13(10):4248.
         
            (6)  http://ec.europa.eu/food/safety/food_improvement_agents/additives/re-evaluation_en.
         
            (7)  Euroopan parlamentin ja neuvoston asetus (EY) N:o 1331/2008, annettu 16 päivänä joulukuuta 2008, elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä (EUVL L 354, 31.12.2008, s. 1).
      
      
         
            LIITE
            
                        1)
                     
                     
                        Muutetaan asetuksen (EY) N:o 1333/2008 liite II seuraavasti:
                        
                                    a)
                                 
                                 
                                    B osa, taulukko 3: Muut lisäaineet kuin väri- ja makeutusaineet: poistetaan lisäaineita E 311 oktyyligallaatti ja E 312 dodekyyligallaatti koskevat kohdat;
                                 
                              
                                    b)
                                 
                                 
                                    C osa, taulukko 5: Muut lisäaineet, joiden käyttöä yhdessä voidaan säännellä: korvataan kohta k) ”E 310–320: Gallaatit, TBHQ ja BHA” seuraavasti:
                                    
                                                ”k)
                                             
                                             
                                                E 310–320: Propyyligallaatti, TBHQ ja BHA
                                                
                                                            E-koodi
                                                         
                                                         
                                                            Nimi
                                                         
                                                      
                                                            E 310
                                                         
                                                         
                                                            Propyyligallaatti
                                                         
                                                      
                                                            E 319
                                                         
                                                         
                                                            Tert-butyylihydroksikinoni (TBHQ)
                                                         
                                                      
                                                            E 320
                                                         
                                                         
                                                            Butyylihydroksianisoli (BHA)”
                                                         
                                                      
                                          
                              
                                    c)
                                 
                                 
                                    Muutetaan E osa seuraavasti:
                                    
                                                1)
                                             
                                             
                                                Korvataan ryhmässä 01.5 (Direktiivissä 2001/114/EY määritelty kuivattu maito) elintarvikelisäaineita E 310–320 (Gallaatit, TBHQ ja BHA) koskeva kohta seuraavasti:
                                                
                                                             
                                                         
                                                         
                                                            ”E 310–320
                                                         
                                                         
                                                            Propyyligallaatti, TBHQ ja BHA
                                                         
                                                         
                                                            200
                                                         
                                                         
                                                            (1)
                                                         
                                                         
                                                            Ainoastaan maitojauhe automaatteja varten.”
                                                         
                                                      
                                          
                                                2)
                                             
                                             
                                                Korvataan ryhmässä 02.1 (Pääosin vedettömät rasvat ja öljyt (paitsi vedetön maitorasva) elintarvikelisäaineita E 310–320 (Gallaatit, TBHQ ja BHA, yksittäin tai yhdessä) koskeva kohta seuraavasti:
                                                
                                                             
                                                         
                                                         
                                                            ”E 310–320
                                                         
                                                         
                                                            Propyyligallaatti, TBHQ ja BHA
                                                         
                                                         
                                                            200
                                                         
                                                         
                                                            (1) (41)
                                                         
                                                         
                                                            Ainoastaan rasvat ja öljyt lämpökäsiteltyjen elintarvikkeiden ammattimaiseen valmistukseen; paistoöljy ja -rasva (paitsi oliivin puristemassaöljy) sekä laardi, kalaöljy, naudan, siipikarjan ja lampaan rasva.”
                                                         
                                                      
                                          
                                                3)
                                             
                                             
                                                Korvataan ryhmässä 02.2.2 (Muut rasva- ja öljyemulsiot, myös levitteet, sellaisina kuin ne määritellään asetuksessa (EY) N:o 1234/2007, sekä nestemäiset emulsiot) elintarvikelisäaineita E 310–320 (Gallaatit, TBHQ ja BHA, yksittäin tai yhdessä) koskeva kohta seuraavasti:
                                                
                                                             
                                                         
                                                         
                                                            ”E 310–320
                                                         
                                                         
                                                            Propyyligallaatti, TBHQ ja BHA
                                                         
                                                         
                                                            200
                                                         
                                                         
                                                            (1) (2)
                                                         
                                                         
                                                            Ainoastaan paistorasva.”
                                                         
                                                      
                                          
                                                4)
                                             
                                             
                                                Korvataan ryhmässä 04.2.5.4 (Pähkinävoit ja pähkinälevitteet) elintarvikelisäaineita E 310–320 (Gallaatit, TBHQ ja BHA) koskeva kohta seuraavasti:
                                                
                                                             
                                                         
                                                         
                                                            ”E 310–320
                                                         
                                                         
                                                            Propyyligallaatti, TBHQ ja BHA
                                                         
                                                         
                                                            200
                                                         
                                                         
                                                            (1) (41)
                                                         
                                                         
                                                            Ainoastaan pähkinäjalosteet.”
                                                         
                                                      
                                          
                                                5)
                                             
                                             
                                                Korvataan ryhmässä 04.2.6 (Perunajalosteet) elintarvikelisäaineita E 310–320 (Gallaatit, TBHQ ja BHA) koskeva kohta seuraavasti:
                                                
                                                             
                                                         
                                                         
                                                            ”E 310–320
                                                         
                                                         
                                                            Propyyligallaatti, TBHQ ja BHA
                                                         
                                                         
                                                            25
                                                         
                                                         
                                                            (1)
                                                         
                                                         
                                                            Ainoastaan kuivatut perunat.”
                                                         
                                                      
                                          
                                                6)
                                             
                                             
                                                Korvataan ryhmässä 05.3 (Purukumi) elintarvikelisäaineita E 310–321 (Gallaatit, TBHQ ja BHA) koskeva kohta seuraavasti:
                                                
                                                             
                                                         
                                                         
                                                            ”E 310–321
                                                         
                                                         
                                                            Propyyligallaatti, TBHQ, BHA ja BHT
                                                         
                                                         
                                                            400
                                                         
                                                         
                                                            (1)”
                                                         
                                                         
                                                             
                                                         
                                                      
                                          
                                                7)
                                             
                                             
                                                Korvataan ryhmässä 06.3 (Aamiaisviljatuotteet) elintarvikelisäaineita E 310–320 (Gallaatit, TBHQ ja BHA) koskeva kohta seuraavasti:
                                                
                                                             
                                                         
                                                         
                                                            ”E 310–320
                                                         
                                                         
                                                            Propyyligallaatti, TBHQ ja BHA
                                                         
                                                         
                                                            200
                                                         
                                                         
                                                            (1) (13)
                                                         
                                                         
                                                            Ainoastaan esikypsennetyt viljatuotteet.”
                                                         
                                                      
                                          
                                                8)
                                             
                                             
                                                Korvataan ryhmässä 06.7 (Esikypsennetyt tai jalostetut viljatuotteet) elintarvikelisäaineita E 310–320 (Gallaatit, TBHQ ja BHA) koskeva kohta seuraavasti:
                                                
                                                             
                                                         
                                                         
                                                            ”E 310–320
                                                         
                                                         
                                                            Propyyligallaatti, TBHQ ja BHA
                                                         
                                                         
                                                            200
                                                         
                                                         
                                                            (1)
                                                         
                                                         
                                                            Ainoastaan esikypsennetyt viljatuotteet.”
                                                         
                                                      
                                          
                                                9)
                                             
                                             
                                                Korvataan ryhmässä 07.2 (Konditoriatuotteet) elintarvikelisäaineita E 310–320 (Gallaatit, TBHQ ja BHA) koskeva kohta seuraavasti:
                                                
                                                             
                                                         
                                                         
                                                            ”E 310–320
                                                         
                                                         
                                                            Propyyligallaatti, TBHQ ja BHA
                                                         
                                                         
                                                            200
                                                         
                                                         
                                                            (1)
                                                         
                                                         
                                                            Ainoastaan kakkujauheet.”
                                                         
                                                      
                                          
                                                10)
                                             
                                             
                                                Korvataan ryhmässä 08.3.1 (Lämpökäsittelemättömät lihavalmisteet) elintarvikelisäaineita E 310–320 (Gallaatit, TBHQ ja BHA) koskeva kohta seuraavasti:
                                                
                                                             
                                                         
                                                         
                                                            ”E 310–320
                                                         
                                                         
                                                            Propyyligallaatti, TBHQ ja BHA
                                                         
                                                         
                                                            200
                                                         
                                                         
                                                            (1) (13)
                                                         
                                                         
                                                            Ainoastaan kuivattu liha.”
                                                         
                                                      
                                          
                                                11)
                                             
                                             
                                                Korvataan ryhmässä 08.3.2 (Lämpökäsitellyt lihavalmisteet) elintarvikelisäaineita E 310–320 (Gallaatit, TBHQ ja BHA) koskeva kohta seuraavasti:
                                                
                                                             
                                                         
                                                         
                                                            ”E 310–320
                                                         
                                                         
                                                            Propyyligallaatti, TBHQ ja BHA
                                                         
                                                         
                                                            200
                                                         
                                                         
                                                            (1) (13)
                                                         
                                                         
                                                            Ainoastaan kuivattu liha.”
                                                         
                                                      
                                          
                                                12)
                                             
                                             
                                                Korvataan ryhmässä 12.2.2 (Maustamisseokset ja maustekastikkeet) elintarvikelisäaineita E 310–321 (Gallaatit, TBHQ ja BHA) koskeva kohta seuraavasti:
                                                
                                                             
                                                         
                                                         
                                                            ”E 310–321
                                                         
                                                         
                                                            Propyyligallaatti, TBHQ, BHA ja BHT
                                                         
                                                         
                                                            200
                                                         
                                                         
                                                            (1) (13)”
                                                         
                                                         
                                                             
                                                         
                                                      
                                          
                                                13)
                                             
                                             
                                                Korvataan ryhmässä 12.5 (Keitot ja liemet) elintarvikelisäaineita E 310–320 (Gallaatit, TBHQ ja BHA) koskeva kohta seuraavasti:
                                                
                                                             
                                                         
                                                         
                                                            ”E 310–320
                                                         
                                                         
                                                            Propyyligallaatti, TBHQ ja BHA
                                                         
                                                         
                                                            200
                                                         
                                                         
                                                            (1) (13)
                                                         
                                                         
                                                            Ainoastaan kuivatut keitot ja liemet.”
                                                         
                                                      
                                          
                                                14)
                                             
                                             
                                                Korvataan ryhmässä 12.6 (Kastikkeet) elintarvikelisäaineita E 310–320 (Gallaatit, TBHQ ja BHA) koskeva kohta seuraavasti:
                                                
                                                             
                                                         
                                                         
                                                            ”E 310–320
                                                         
                                                         
                                                            Propyyligallaatti, TBHQ ja BHA
                                                         
                                                         
                                                            200
                                                         
                                                         
                                                            (1) (13)”
                                                         
                                                         
                                                             
                                                         
                                                      
                                          
                                                15)
                                             
                                             
                                                Korvataan ryhmässä 15.1 (Peruna-, vilja-, jauho- tai tärkkelyspohjaiset välipalat) elintarvikelisäaineita E 310–320 (Gallaatit, TBHQ ja BHA) koskeva kohta seuraavasti:
                                                
                                                             
                                                         
                                                         
                                                            ”E 310–320
                                                         
                                                         
                                                            Propyyligallaatti, TBHQ ja BHA
                                                         
                                                         
                                                            200
                                                         
                                                         
                                                            (1)
                                                         
                                                         
                                                            Ainoastaan viljapohjaiset välipalat.”
                                                         
                                                      
                                          
                                                16)
                                             
                                             
                                                Korvataan ryhmässä 15.2 (Jalostetut pähkinät) elintarvikelisäaineita E 310–320 (Gallaatit, TBHQ ja BHA) koskeva kohta seuraavasti:
                                                
                                                             
                                                         
                                                         
                                                            ”E 310–320
                                                         
                                                         
                                                            Propyyligallaatti, TBHQ ja BHA
                                                         
                                                         
                                                            200
                                                         
                                                         
                                                            (1) (13)”
                                                         
                                                         
                                                             
                                                         
                                                      
                                          
                                                17)
                                             
                                             
                                                Korvataan ryhmässä 17.1 (Ravintolisät kiinteässä muodossa, myös kapselit, tabletit ja vastaavat, paitsi pureskeltavassa muodossa olevat) elintarvikelisäaineita E 310–321 (Gallaatit, TBHQ ja BHA) koskeva kohta seuraavasti:
                                                
                                                             
                                                         
                                                         
                                                            ”E 310–321
                                                         
                                                         
                                                            Propyyligallaatti, TBHQ, BHA ja BHT
                                                         
                                                         
                                                            400
                                                         
                                                         
                                                            (1)”
                                                         
                                                         
                                                             
                                                         
                                                      
                                          
                                                18)
                                             
                                             
                                                Korvataan ryhmässä 17.2 (Ravintolisät nestemäisessä muodossa) elintarvikelisäaineita E 310–321 (Gallaatit, TBHQ, BHA ja BHT) koskeva kohta seuraavasti:
                                                
                                                             
                                                         
                                                         
                                                            ”E 310–321
                                                         
                                                         
                                                            Propyyligallaatti, TBHQ, BHA ja BHT
                                                         
                                                         
                                                            400
                                                         
                                                         
                                                            (1)”
                                                         
                                                         
                                                             
                                                         
                                                      
                                          
                                                19)
                                             
                                             
                                                Korvataan ryhmässä 17.3 (Ravintolisät siirappimaisessa tai pureskeltavassa muodossa) elintarvikelisäaineita E 310–321 (Gallaatit, TBHQ, BHA ja BHT) koskeva kohta seuraavasti:
                                                
                                                             
                                                         
                                                         
                                                            ”E 310–321
                                                         
                                                         
                                                            Propyyligallaatti, TBHQ, BHA ja BHT
                                                         
                                                         
                                                            400
                                                         
                                                         
                                                            (1)”
                                                         
                                                         
                                                             
                                                         
                                                      
                                          
                              
                  
                        2)
                     
                     
                        Muutetaan asetuksen (EY) N:o 1333/2008 liite III seuraavasti:
                        
                                    a)
                                 
                                 
                                    Korvataan 4 osassa (Elintarvikearomeissa esiintyvät elintarvikelisäaineet, mukaan lukien kantaja-aineet) elintarvikelisäaineita E 310, E 311, E 312, E 319 ja E 320 koskevat kohdat seuraavasti:
                                    
                                                ”E 310
                                             
                                             
                                                Propyyligallaatti
                                             
                                             
                                                Eteeriset öljyt
                                             
                                             
                                                1 000  mg/kg (propyyligallaatti, TBHQ ja BHA, yksinään tai yhdessä) eteerisissä öljyissä.
                                             
                                          
                                                E 319
                                             
                                             
                                                Tert-butyylihydroksikinoni (TBHQ)
                                             
                                          
                                                E 320
                                             
                                             
                                                Butyylihydroksianisoli (BHA)
                                             
                                             
                                                Muut aromit kuin eteeriset öljyt
                                             
                                             
                                                100 mg/kg (1) (propyyligallaatti)
                                                200 mg/kg (1) (TBHQ ja BHA, yksinään tai yhdessä) aromeissa.”
                                             
                                          
                              
                                    b)
                                 
                                 
                                    Korvataan 4 osassa (Elintarvikearomeissa esiintyvät elintarvikelisäaineet, mukaan lukien kantaja-aineet) alaviite (1) seuraavasti:
                                    
                                                ”(1)
                                             
                                             
                                                Suhteellisuussääntö: kun käytetään propyyligallaattien, TBHQ:n ja BHA:n yhdistelmiä, yksittäisiä määriä on alennettava suhteessa.”